Styrmir Kárason

Styrmir Kárason (norrønt Styrmir fróði Kárason;  ca 1170-1245) var en islandsk prest, sagaredaktør og lovsigemann.snl.no Styrme Frode Kåresson

Han var prestutdannet, og vokste muligens opp i Tingøyrar kloster, hvor han kan ha samarbeidet med presten og sagaforfatteren Karl Jonsson. Omkring 1220 var Styrmir huskapellan og sekretær hos Snorre Sturlason på Reykholt. Han var lovsigemann 1210-1214 og 1232-1235. Fra 1235 var han abbed i Viðeyjarklausturbokmenntaborgin.is.

Det er ikke kjent at Styrmir skrev noen sagatekster selv, men han redigerte flere tekster, og tilføyde nye avsnitt i noen av dem. Hans navn er blant annet knyttet til Landnåmabok slik den er kjent fra Hauksbokhandritinheima.is, en egen versjon av sagaen om Olav den hellige kalt Lífssaga Ólafs helga eftir Styrmi fróða og kjent fra Flateyboken, Sverres saga (som opprinnelig er skrevet av Karl Jonsson, men hvor den versjonen som er kjent fra Flateybok kommer fra Styrmir) og til den kjente, sist reviderte versjonen av Harðar saga ok Hólmverja.

 Referanser 

Kategori:Islandske forfattere
Kategori:Islendinger fra vikingtiden